**Obrazec 4**

**OBRAZEC 4: VZOREC POGODBE**

**TEHNOLOŠKI PARK LJUBLJANA d.o.o**., Tehnološki park 19, 1000 Ljubljana(v nadaljnjem besedilu: naročnik), ki ga zastopa dr. Jernej Pintar, direktor…………………………

matična številka: 5911508000, davčna številka: SI 44444656

in

**…………………………………..** (v nadaljnjem besedilu: izvajalec), ki ga zastopa ………………………

matična številka: …………………,ID za DDV: ………………..

transakcijski račun: ……………., voden pri …………

sklepata naslednjo

**POGODBO št. ……………………**

1. člen

Osnova za to pogodbo je potrjen projekt CIRCULAR4.0 (ASP870, program Interreg Alpine Space), katerega partner je Tehnološki park Ljubljana d.o.o.

1. člen

Izvajalec je bil izbran na podlagi povabila k oddaji ponudbe št. \_\_\_\_\_\_\_\_\_\_\_\_\_ z dne 4. 6. 2020.

Pogodba bremeni stroškovno mesto Tehnološkega parka Ljubljana d.o.o. projekt CIRCULAR4.0, SM 3084.

Aktivnost se financira in izvaja v okviru projekta CIRCULAR4.0 sofinanciranega iz programa Interreg Alpine Space.

1. člen

Predmet pogodbe je izvedba strokovnih storitev v okviru transnacionalne delovne skupine projekta CIRCULAR4.0 v skladu s povabilom k oddaji ponudbe iz prejšnjega člena in ponudbo izvajalca št. \_\_\_\_\_\_ z dne \_\_\_\_\_\_\_\_, ki sta sestavni del te pogodbe.

Izbrani strokovnjak na strani izvajalca je\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Izvajalec se zavezuje, da ves čas trajanja te pogodbe svoje obveznosti po tej pogodbi izpolnjeval preko izbranega strokovnjaka. V kolikor izvajalec preneha zagotavljati izpolnjevanje obveznosti preko izbranega strokovnjaka, ima naročnik pravico odstopiti od te pogodbe.

1. člen

Pogodbena vrednost je določena na podlagi ponudbe izvajalca iz prejšnjega člena in znaša \_\_\_\_\_\_\_\_ EUR brez DDV oziroma \_\_\_\_\_\_\_\_\_\_ EUR z vključenim DDV.

Pogodbena cena je fiksna ves čas do dokončanja pogodbenih del. V pogodbeni ceni so upoštevani vsi stroški, davki in prispevki ter druge obveznosti izvajalca, ki so potrebni za popolno dokončanje vseh pogodbenih storitev (vključno z morebitnimi potnimi in drugimi stroški), kar pomeni, da izvajalec naročniku ne more v zvezi s storitvami zaračunati nobenih dodatnih posrednih ali neposrednih stroškov.

1. člen

S to pogodbo se izvajalec zaveže, da bo izvedel pogodbena dela vezana na projekt CIRCULAR4.0 kot so določena v povabilu, naročnik pa se zaveže, da mu bo za to plačal pogodbeno ceno. Pogodbena dela bo izvajalec izvedel v skladu s povabilom in ponudbo ter v skladu s sprotno komunikacijo z naročnikom preko elektronske pošte ali telefona.

Vsa pogodbena dela, vezana na izvedbo strokovnih del, ki se nanašajo na pripravo, udeležbo in aktivno sodelovanje v okviru transnacionalne delovne skupine za TPLJ ter predajo dokazil (pisna gradiva in prisotnost na sestankih) vezano na posamezno izvedeno aktivnost, morajo biti opravljena skladno s terminskim načrtom vključenim v povabilo k oddaji ponudbe.

Naročnik se zaveže, da bo izvedena strokovna dela na podlagi predloženih poročil (strokovni prispevek k posameznemu izročku navedenim v točki 2 povabila) in dokazili (dokazila o udeležbi na sestankih/srečanjih transnacionalnih delovnih skupin, kot so pisna gradiva – npr. prezentacije ter liste prisotnih in/ali fotografije), pregledal v roku 15 dni od prejema ter v tem roku izvajalcu sporočil, ali bo pogodbena dela potrdil oziroma ali bo zahteval njihov popravek ali dopolnitev. V primeru, da izročena pogodbena dela ne bodo izdelana skladno s razpisno dokumentacijo ali z zahtevami naročnika, jih bo moral izvajalec dopolniti oziroma popraviti v naknadno dogovorjenem roku.

1. člen

V primeru, da izvajalec ne more pravočasno izvršiti pogodbenih obveznosti iz objektivnih razlogov, je dolžan naročnika o tem nemudoma obvestiti, oziroma najkasneje v roku pet (5) dni od dneva nastanka teh razlogov in je dolžan zaprositi za primerno podaljšanje rokov za izvedbo storitev.

Naročnik odloči o podaljšanju pogodbenega roka glede na njegovo smiselnost in upravičenost. Če podaljšanje roka glede na predmet pogodbe za naročnika ni smiselno ali upravičeno, je naročnik upravičen odstopiti od te pogodbe.

V primeru zamude roka iz razlogov na strani naročnika se rok za izvršitev pogodbenih del podaljša v sporazumu z izvajalcem.

1. člen

Izvajalec bo naročniku za izvedbo strokovnih storitev izstavil račune. Podlaga za plačilo računov so s strani naročnika potrjena izvajalčeva poročila in dokazila.

Izvajalec bo naročniku za izvedene strokovne storitve izstavil račune vsako tromesečje, šteto od dne \_\_\_\_\_\_\_\_\_\_\_\_\_\_dalje. Račun bo obsegal navedbo izvedene storitve (oz. izvedenih storitev) ter sorazmerni del pogodbene vrednosti (kot je opredeljena v povabilu k oddaji ponudbe oz. v razpisni dokumentaciji).

Naročnik se zavezuje, da bo plačilo za potrjeno opravljeno storitev izvedel po tem, ko bo od izbranega ponudnika prejel račun s poročilom (strokovni prispevek k posameznemu izročku navedenim v točki 2 povabila) in dokazili (dokazila o udeležbi na sestankih/srečanjih transnacionalnih delovnih skupin, kot so pisna gradiva – npr. prezentacije ter liste prisotnih in/ali fotografije), in sicer najkasneje v roku 30 dni od dneva potrditve opravljene storitve. Naročnik se zavezuje, da bo izvršil plačilo za potrjeno opravljeno storitev v skladu z zakonodajo.

Aktivnosti se pričnejo izvajati s podpisom pogodbe in se morajo zaključiti do 30. 6. 2022. V primeru podaljšanja projekta, se pogodba podaljša za čas trajanja projekta.

Naročnik mora račun potrditi ali zavrniti, delno ali v celoti, v roku osmih delovnih dni po prejemu, v nasprotnem primeru je naročnik dolžan račun plačati.

1. člen

Naročnik se obvezuje, da bo izpolnjeval vse predvidene obveznosti v rokih in na predviden način ter da bo plačal naročene storitve v dogovorjenih rokih skladno s to pogodbo.

Izvajalec je dolžan takoj pisno opozoriti naročnika na okoliščine, ki bi lahko otežile ali onemogočile kakovostno in pravilno izvedbo storitev.

Izvajalec se zavezuje, da bo svoje naloge opravil kakovostno, strokovno in s skrbnostjo dobrega strokovnjaka in skladno z veljavnimi predpisi in da bo izvajal svoje pogodbene obveznosti v dogovorjenih rokih.

1. člen

Če izvajalec po svoji krivdi ne izpolni pogodbenih obveznosti v katerikoli fazi v dogovorjenem oziroma sporazumno podaljšanem roku ali, če izvajalec o vzrokih zakasnitve naročnika ni predhodno obvestil, ima naročnik pravico zahtevati od izvajalca pogodbeno kazen v višini 2,5 ‰ za vsak dan zamude, vendar ne več kot 10 % od celotne vrednosti storitev.

Če je škoda, ki jo je naročnik utrpel večja od pogodbene kazni, ima pravico zahtevati razliko do popolne odškodnine.

1. člen

Vsaka od pogodbenih strank lahko odstopi od pogodbe, če druga stranka kljub pisnemu opozorilu krši njena določila.

1. člen

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

1. člen

Izvajalec ohrani moralne avtorske pravice na izvedenem delu, naročniku pa z izvedbo naročila pridobi v celoti, ekskluzivno, brez časovnih in teritorialnih omejitev vse materialne avtorske pravice v skladu z Zakonom o avtorski in sorodnih pravicah (Uradni list RS, št. 16/07 – ZASP-UPB3, 68/08, 110/13, 56/15 in 63/16 – ZKUASP).

1. člen

Pogodbeni stranki sta dolžni vse medsebojne dogovore, podatke in dokumentacijo, ki je predmet te pogodbe, varovati kot poslovno skrivnost in jih ne smeta neupravičeno uporabljati v svojo korist oziroma komercialno izkoriščati ali posredovati tretjim osebam, ki niso vključene v izvedbo nalog predmeta pogodbe.

1. člen

V primeru, da se ugotovi, da je v skladu s 14. členom Zakona o integriteti in preprečevanju korupcije (Uradni list RS, št. 69/11-UPB2) izvajalec sam kot tudi nekdo drug v njegovem imenu ali na njegov račun pri tej pogodbi, predstavniku ali posredniku organa ali organizacije iz javnega sektorja, obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je pogodba nična.

1. člen

Skrbnik pogodbe s strani naročnika je \_\_\_\_\_\_\_\_\_\_\_\_\_\_\_, s strani izvajalca pa \_\_\_\_\_\_\_\_\_\_\_\_\_\_\_.

1. člen

Spremembe te pogodbe so mogoče s sklenitvijo dodatka k pogodbi, ki ga sporazumno skleneta obe pogodbeni stranki pred iztekom veljavnosti te pogodbe. Za spremembo skrbnikov pogodbe in kontaktnih podatkov zadošča pisno obvestilo drugi pogodbeni stranki.

1. člen

Pogodbeni stranki soglašata, da bosta nerešena vprašanja reševali sporazumno, v primeru spora pa je pristojno sodišče v Ljubljani.

1. člen

Pogodba je sklenjena z dnem podpisa obeh pogodbenih strank in velja do izpolnitve pogodbenih obveznosti.

Pogodba je sestavljena v treh enakih izvodih, od katerega prejme naročnik dva, izvajalec pa en izvod.

|  |  |
| --- | --- |
| V \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ | V Ljubljani, \_\_\_\_\_\_\_\_\_\_\_\_\_\_\_\_\_\_ |
| IZVAJALEC:**\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_** |  | NAROČNIK:TEHNOLOŠKI PARK LJUBLJANA d.o.o.**\_\_\_\_\_\_\_\_\_\_\_\_\_\_\_\_\_\_\_\_** |